CELEX: 62017TA0202
Language: lv
Date: 2021-06-09 00:00:00
Title: Lieta T-202/17: Vispārējās tiesas 2021. gada 9. jūnija spriedums – Calhau Correia de Paiva/Komisija (Valodu lietojums – Konkurss EPSO/AD/293/14 administratoru pieņemšanai darbā konkurences tiesību, korporatīvo finanšu, finanšu ekonomikas, uzņēmējdarbības ekonomikas un makroekonomikas jomā (AD 7) – Neiekļaušana rezerves sarakstā – Iebilde par prettiesiskumu – Konkursa otrās valodas izvēles ierobežojums, ļaujot izvēlēties tikai vācu, angļu vai franču valodu – Regula Nr. 1 – Civildienesta noteikumu 1.d panta 1. punkts – Diskriminācija valodas dēļ – Pamatojums – Dienesta intereses)

26.7.2021   
            
            
               LV
            
            
               Eiropas Savienības Oficiālais Vēstnesis
            
            
               C 297/29
            
         
      Vispārējās tiesas 2021. gada 9. jūnija spriedums – Calhau Correia de Paiva/Komisija
      (Lieta T-202/17) (1)
      
      (Valodu lietojums - Konkurss EPSO/AD/293/14 administratoru pieņemšanai darbā konkurences tiesību, korporatīvo finanšu, finanšu ekonomikas, uzņēmējdarbības ekonomikas un makroekonomikas jomā (AD 7) - Neiekļaušana rezerves sarakstā - Iebilde par prettiesiskumu - Konkursa otrās valodas izvēles ierobežojums, ļaujot izvēlēties tikai vācu, angļu vai franču valodu - Regula Nr. 1 - Civildienesta noteikumu 1.d panta 1. punkts - Diskriminācija valodas dēļ - Pamatojums - Dienesta intereses)
      (2021/C 297/34)
      Tiesvedības valoda – angļu
      
         Lietas dalībnieki
      
      
         Prasītāja: Ana Calhau Correia de Paiva (Brisele, Beļģija) (pārstāvji: V. Villante, G. Pandey un D. Rovetta, avocats)
      
         Atbildētāja: Eiropas Komisija (pārstāvji: L. Radu Bouyon, I. Melo Sampaio un L. Vernier)
      
         Priekšmets
      
      Prasība, kura ir pamatota ar LESD 270. pantu un ar kuru tiek lūgts, pirmkārt, atcelt konkursa EPSO/AD/293/14 – Administratori (AD 7) konkurences tiesību, korporatīvo finanšu, finanšu ekonomikas, uzņēmējdarbības ekonomikas un makroekonomikas jomā – atlases komisijas 2015. gada 9. novembra lēmumu neiekļaut prasītājas uzvārdu rezerves sarakstā, kas izveidots atlases procedūras noslēgumā, otrkārt, atcelt 2016. gada 23. jūnija lēmumu par šī pirmā lēmuma pārskatīšanu, treškārt, atcelt 2016. gada 22. decembra lēmumu, ar kuru noraidīta prasītājas iesniegtā sūdzība par pirmo lēmumu, un, ceturtkārt, atcelt konkursa rezerves sarakstu, kas izveidots iepriekš minētās atlases procedūras, kura attiecās uz konkurences tiesību jomu, noslēgumā.
      
         Rezolutīvā daļa
      
      
                  1)
               
               
                  Atcelt Eiropas Personāla atlases biroja (EPSO) paziņoto konkursa EPSO/AD/293/14 atlases komisijas 2016. gada 23. jūnija lēmumu, ar kuru ir noraidīts Ana Calhau Correia de Paiva lūgums pārskatīt 2015. gada 9. novembra lēmumu par viņas izslēgšanu no konkursa rezerves saraksta.
               
            
                  2)
               
               
                  Prasību pārējā daļā noraidīt.
               
            
                  3)
               
               
                  Ana Calhau Correia de Paiva sedz trešdaļu no saviem tiesāšanās izdevumiem.
               
            
                  4)
               
               
                  Eiropas Komisija sedz savus tiesāšanas izdevumus pati un atlīdzina divas trešdaļas no Ana Calhau Correia de Paiva tiesāšanās izdevumiem.
               
            
         (1)  OV C 195, 19.6.2017.